cyanic-selkie/wikianc huggingface dataset:
Иост Гипперт
Намтар
Тэрээр 1972 онд ХБНГУ-ын Эссэн-Алтенэссэн хотын Лайбниц гимназ, 1972- 1977 онуудад Марбүрг хотын их сургууль, Берлин хотын их сургуулийг (Freie Universität) харьцуулсан хэл шинжлэл, энэтхэг, япон, хятад судлалаар тус тус төгссөн бөгөөд 1977 онд “Энэтхэг-Европ хэлний  өгүүлбэр зүйн инфинит хөгжил“ сэдвээр докторын (PhD) зэрэг хүртсэн. 1977-1990 онд Берлин, Вена, Зальцбург хотын их, дээд сургуулиудад шинжлэх ухааны чиглэлээр багшаар ажиллаж байлаа. 1991 онд Бамберг хотын их сургуулийн компютер-дорно дахины хэл шинжлэлийн тэнхмийн туслахаар ажиллаж байхдаа армен, гүрж хэлэн дэх иран хэлнээс авсан үгнүүд“ сэдэвт ажлаар багшлах  эрх авч байжээ. Йост Гипперт нь 1994 оноос одоог хүртэл Франкфүрт хотын Йохан-Волфганг Гётегийн нэрэмжит их сургуулийн харьцуулсан хэл шинжлэлийн танхимд  багшаар ажиллаж байна. 1996 оноос тэрээр Гүрж улсын Гелати хотын Шинжлэх ухааны академийн гишүүн, 2002 оноос Турфан судлалын   комиссын гишүүн,  2007 оноос Берлин-Бранденбүргийн шинжлэх ухааны академийн „Хэл“ төвийн гишүүнээр тус тус сонгогдон ажиллаж байна. 1997 онд Гүрж улсын Тбилиси хотын Сулхан Саба Оберлианийн нэрэмжит  их сургуулийн хүндэт профессор, 2009 онд   Тбилис хотын Иванэ Джавахишвилийн нэрэмжит их сургуулийн хүндэт доктор, 2013 онд Батуми хотын Шота Руставелиийн нэрэмжит  их сургуулийн хүндэт доктор болсон. Одоо түүний удирдлаган доор Франкфүрт хотын Йохан-Волфганг Гётегийн  их сургуулийн  харьцуулсан хэл шинжлэлийн танхимын  Энэтхэг-Европын хэл, түүх,  ерөнхий хэлний хэв шинж /тупологи/-ээс гадна кавказ бүсийн хэл,  олон улсын хамтын ажиллагааны төслүүд  явагдаж байна. 1987 оноос хойш түүний санаачилсан ТИТУС-төслийг (TITUS-Project) хэрэгжүүлж ирсэн. Судалгааны гол чиглэлд нь түүхэн-харьцуулсан хэл шинжлэл, хэлний хэв шинж, мультимедиа хэлний баримт, электрон бичгийн хэв дүн шинжилгээ хийх зэрэг ажлууд орно.
TITUS, ARMAZI, GNC, LOEWE
Йост Гипперт нь ТИТУС (Энэтхэг-Германы бичгийн болон дуу хоолойны тайлбар тольтой материал) буюу эртний Энэтхэг-Германы хэл,  тэдгээртэй ойролцоо хэлнээс уламжлан үлдсэн бичгэн материалыг бүрэн дижитал хэлбэрт оруулах төслийг  санаачлагч юм. Мөн 1999 онд АРМАЗИ төсөл (кавказын хэл болон соёл, цахим баримт) буюу кавказ хэлний материалыг бүрэн дижитал хэлбэрт оруулах төслийг санаачилсан юм.
Айгун Казимова
Эшлэл
Ангилал:1971 онд төрсөн Ангилал:Бакугийн хүн Ангилал:Азербайжаны дуучин Ангилал:Ардын Жүжигчин (Азербайжан) Ангилал:Азербайжанчууд
Иост Гипперт
Цахим бичгийн хэв дүн шинжилгээ
1990-ээд оны дунд үеэс хойш Йост Гипперт нь дорно дахины гар бичмэл, тэдгээрийг дижитал хэлбэрт оруулах төсөл дээр  ажиллаж байна (Жишээ нь: Берлин хотын Турфаны цуглуулгын  тохар гар бичмэл,  Синай уулан дээрээс олдсон кавказ-албаны палимсест гар бичмэл). Мөн 2009 оноос эхлэн энэ ажлаараа Хамбургийн их сургуулийн судалгааны баг (гар бичмэл, түүний соёл)-т оролцож ажиллаж байна. 2013 оны зун дахин Хамбургийн их сургуулийн “Гар бичмэл, соёлын нэвтэрхий толь“-ийг нэгтгэх,  “Дорно дахины гар бичмэл судлалыг харьцуулах“ зэрэг гарын авлагыг  боловсруулахад оролцжээ.
Холбоосууд
Ангилал:Кавказ судлаач Ангилал:Хэл зүйч Ангилал:Майны Франкфуртын Гётегийн нэрэмжит их сургуулийн багш Ангилал:Германчууд Ангилал:1956 онд төрсөн
Рианна
Робин Рианна Фэнти (Robyn Rihanna Fenty, 1988 оны 2 сарын 20-нд төрсөн) буюу та бидний мэддэгээр Рианна нь алдартай R'nB дуучин юм. Тэрээр Барбадосын Сэйнт Майклд төржээ. 16 настайдаа АНУ-руу нүүсэн бөгөөд тэнд продюсер Эван Рожэрстэй танилцаж, алдарт Жэй-Зигийн Дэф Жэм Рэкордингсийн уран бүтээлч болжээ. 2005 онд тэрээр өөрийн анхны бие даасан Music of the Sun хэмээх цомгоо гаргасан бөгөөд Billboard 200-д эхний шилдэг 10-т багтаад зогсохгүй цомогт багтсан Pon de Replay гэх single нь Billboard Hot 100-д эхний 10-т багтсан байна.Ингээд жил ч хүрэхгүй хугацааны дараа хоёрдох цомог болох A Girl Like Me гарсан бөгөөд Billboard Album Chart-д шилдэг 5-д багтсан байна. Цаашлаад цомогт орсон түүний шилдэг US number one single SOS, шилдэг 10-т багтсан Unfaithful, Break it Off single-үүд нь гаржээ. 2007 онд Рианнагийн гурав дахь цомог Good Girl Gone Bad нь гарсан бөгөөд Biilboard 200-д 2-рт жягссан ба цомогт орсон US number one single-үүд болох Umbrella, Take a Bow болон Disturbia цаашлаад дэлхийн хэмжээний хит single Don't Stop The Music нь гарсан байна. Гурав дахь цомог нь Grammy Awards-д 9 төрөлд нэр дэвшсэн ба Umbrella дуу нь Best Rap/Sung Collaboration төрөлд түүнд Grammy-гийн шагнал авчирсан юм.
Рианна нь мөн дэлхийн баян дуучин бөгөөд 600 сая долларын хөрөнгөтэй аж.
Эшлэл
Ангилал:АНУ-ын кино жүжигчин Ангилал:Барбадосын дуучин Ангилал:Орчин үеийн ритм энд блюз дуучин Ангилал:Грэммийн шагналтан Ангилал:АНУ-ын хүн Ангилал:Барбадосчууд Ангилал:1988 онд төрсөн
Coldplay хамтлагийн дуунуудын жагсаалт
Ишлэл
Ангилал:Coldplay
Лондоны олимп (1948 он)
Олимпын XIV наадам буюу 1948 оны Лондоны олимп (XIV Olympic Summer Games) нь 1948 оны 7 сарын 29-наас 8 сарын 14-нд Лондон хотноо зохион байгуулагдсан олимпын наадам юм.
Эрүүл мэндийн технологийн сургууль
ЭМШУИС–ийн бүрэлдэхүүний Эрүүл Мэндийн Технологийн сургууль нь анагаах ухааны боловсрол эзэмшүүлдэг ууган сургууль бөгөөд 80 гаруй жилийн баялаг түүхтэй, эрдмийн их өргөө юм. Монгол улсын эрүүл мэндийн салбарт 30 гаруй мянган мэргэжилтэй боловсон хүчин бэлтгэж, одоо төгсөлтийн өмнөх сургалтаар 14 мэргэжилтэн, төгсөлтийн сургалтаар докторантур, магистрантурт, төгсөлтийн дараах сургалтаар төрөлжсөн нарийн мэргэжил олгох болон дээшлүүлэх сургалтыг тасралтгүй зохион байгуулдаг.
"Олон улсын хөгжлийн нийтлэг хандлага, бүс нутгийн болон үндэсний эрэлт хэрэгцээнд нийцсэн, сургалт, судалгаа, эрүүл мэнд, технологийн үйлчилгээний нэгдлийг хангасан, чадамжид суурилсан сургалтын хөтөлбөрөөр нийгэмд өрсөлдөх чадвартай анагаах ухаан, эрүүл мэнд, технологийн салбарын мэргэжилтэн бэлтгэдэг Үндэсний хэмжээний жишиг сургууль болно" хэмээн эрхэм зорилгоо тодорхойлон оюутан залуучуудынхаа сурах их үйлсийг дэмжин ажиллаж, хамгийн сүүлийн үеийн тоног төхөөрөмжөөр тоноглогдсон сургалтын лабораториудыг сургалтандаа ашиглаж байна. Ангилал:Анагаах Ухааны Их Сургууль
4 сарын 12
4 сарын 12 нь Григорийн тооллын жилийн 102 дахь (өндөр жил бол 103 дэх) өдөр юм. Мөн он дуустал 263 өдөр үлдэж байна.
Тэмдэглэлт өдөр
0412 12
Квадрат функц
Квадрат функц нь 2-зэргийн олон гишүүнтээр илэрхийлэгдэх функц юм.
thumb|200px|Квадрат функцийн график нь [[параболыг үүсгэнэ.]]
Ерөнхий ойлголт
Квадрат функц нь хэлбэрээр илэрхийлэгдэх функц болно. Энд a, b, c нь бодит тоон тогтмолууд бөгөөд x нь бодит тоон хувьсагч юм. Үүний графикийг xy-координатын системд дүрсэлбэл парабол хэлбэртэй байдаг.
Өөрөөр хэлбэл, квадрат функцийг олонлог ба буулгалтын ойлголтыг ашиглан,
Мөн үзэх
Ангилал:Аналитик геометр Ангилал:Олон гишүүнт
Сагил сум
Сагил — Монгол улсын Увс аймгийн сум. Сумын төв нь Хармод. 1925 онд байгуулагдсан аймгийн ууган сумуудын нэг юм. Аймгийн төвөөсөө баруун хойш 60км-т оршдог бөгөөд хар замаар 53 км, үлдсэн хэсэгт шороон замаар хүрнэ. Дархан цаазат Цагаан шувуут уулын энгэрт байрладаг. Баруун талаар Түргэн, зүүн талаар Давст сумтай, хойд талаараа ОХУ-ын БНТува Улстай хиллэдэг. Өндөрмод, Баянзүрх, Хариг, Боршоо, Хар мод гэсэн 5 багтай. Ихэвчлэн дөрвөд ястнууд амьдардаг.
Тариалан сум (Увс)
Тариалан нь Увс аймгийн нэгэн сум.
Түүх
Тус сум анх Дөрвөд далай хан аймгийн Зоригт хааны хошууны Алтан тээл сум нэртэйгээр 1925 онд байгуулагдаж, 1934 онд Увс аймгийн Тариалан сум нэртэй болжээ.
Газарзүй
Тариалан сум нь Алтайн нурууны салбар уулс болох Мөнх цаст Хархираан уулсаас Увс нуур хүртэл үргэлжилсэн 247,9 мянган км хавтгай дөрвөлжин нутаг дэвсгэртэй. Увс аймгийн Наранбулаг, Өлгий, Өмнөговь, Ховд, Улаангом сумуудтай хиллэдэг. Улаанбаатар хотоос 1344 км, Улаангом хотоос 31 км алслагдсан, газар нутгийн хувьд ерөнхийдөө өндөрлөг, далайн түвшнээс дээш 1600-4200 м-т оршдог, эрс тэс уур амьсгалтай. Хархираа, Түргэний болон Цагаан салаа, Харгайт, Гурван хороо, Бургастай, Орлого, Намир зэрэг том жижиг голууд, Их бага Адуун нуур, Яст, Шар, Хар зэрэг нууруудтай. Буга, янгир, аргаль, ирвэс, шилүүс, дорго, нохой зээх, гахай зэрэг ховор амьтад нутаглаж, агь, ерхөг, арц, таана, хөмүүл, сонгино, тошлой, үхрийн нүд, нохойн хошуу, тэхийн шээг зэрэг эмийн болон бэлчээрийн ургамал ургадаг.
Хүн ам
2016 оны байдлаар 904 өрх, 3873 хүн амтай, үүнээс 0-18 насны хүүхэд 1476, 60-аас дээш насны ахмадууд 211, хөдөлмөрийн насны 2186 хүн амьдардаг. Хүн амын 89,3% нь үндэсний цөөнх хотон ястан болно.
Эдийн засаг
Эдийн засгийн голлох салбар нь нүүдлийн мал аж ахуй, ардын уламжлалт газар тариалан юм. Сумын нутаг дэвсгэр нь уул, гүвээ толгод бүхий тал хээр буюу мал аж ахуй болон газар тариалан эрхлэхэд тохиромжтой.
Мал аж ахуй
Тус сум 126,293 толгой малтай.
Уул уурхай
Тус сумын газар нутаг алт, нүүрс, төмрийн хүдэр зэрэг байгалийн баялгаар элбэг бөгөөд одоо алтны нөхөн сэргээлтийн 4, нүүрсний 2 компани тус тус олборлолт хийж үйл ажиллагаагаа явуулж байна.
Газар тариалан
1980 онд ашиглалтад орсон 2000 га талбай усжуулах хүчин чадалтай, 15 км урттай, газар доогуурх хоолой бүхий бороожуулах төхөөрөмж ашиглан жилд 300-450 га талбайд усалгаа хийж байна.
Дулаан хангамж
Сумын төвийн төсөвт байгууллагууд тус тусдаа бага оврын уурын зуухаар дулаанаа хангадаг. Үүнд, ахлах сургуульд 5, эрүүл мэндийн төвд 2, Хархираа бага сургуульд 1, цэцэрлэгт 2, ЗДТГазарт 1, Соёлын төвд 1, нийт 12 уурын зуух ажиллаж байна. Гал тогоо бүхий газрууд гар галлагаагаар үйл ажиллагаа явуулж байна.
Эрчим хүч
Тариалан сум нь Баруун бүсийн эрчим хүчний систем /ББЭХС/-ээр дамжуулан, ОХУ-ын импортын цахилгаан эрчим хүчээр хангагддаг.
Усан хангамж
Сумын төвд цэвэр усны эх үүсвэрийн 5 гүний худаг, Хархираа багт 1 гүний худагтай. Хөдөөгийн айл өрхүүд худаг, гол мөрнөөс болон булгийн усаар эх үүсвэрээ хангадаг.
Ангилал:Монголын сум Ангилал:Увс аймгийн сум
Халзан түнжүү
Халзан түнжүү, Fulica atra, мөн Халзан түнжүүр гэгддэг байсан, нь Түнжүүрийнхэн овгийн шувуу юм.
Тархалт
Халзан түнжүү Европ, Ази, Австрали, Африкийн цэнгэг уст нуур цөөрөмд нутаглана. Мөн саяханаас Шинэ Зеландад нэвтрэн тархжээ. Тэд зөөлөн дулаан уур амьсгалтай газар суурин байх ба хүйтэн сэрүүн бүсийн хэсэг нь өвөл дулаан газарт нүүдэллэдэг.
Гадаад төрх
Энэ шувуу нь 36–42 см урт, нүүрний цагаан хэсгээс бусад нь хар өнгөтэй. Залуу түнжүү нь арай цайвардуу өнгөтэй, цагаандуу цээжтэй байх ба 3-4 сар хүрж байж хар өд сөд ургаж эхэлнэ. Нүүрний цагаан хэсэг нь 1 нас хүрч байж бүрэн гүйцдэг аж.
Зан авир
Халзан түнжүү усанд шумбаж сэлэн, нуур цөөрмийн хажуудах задгай газар алхан идээшлэнэ. Үржлийн улирлын үедээ газар нутгаа харамлан түрэмгий зантай болдог. Үржлийн бус үедээ олноор сүрэглэх нь махчин амьтдаас сэргийлдэг байх магадлалтай.
Үржил
Халзан түнжүү өвс ургамал ашиглан үүр засна. Заримдаа усны ойр хаягдсан цаас, хуванцар зэрэг оролцсон байна. Голдуу 10 гаруй өдөг гаргадаг. Өндөгийг нь бусад шувууд идэх нь их тул маш цөөхөн хэд нь амьд үлдэж дэгдээхэй болдог аж.
Идэш тэжээл
Халзан түнжүү нь холимог идэштэн ба бусад шувууны өндөг, ургамал ногоо, үр жимс гэх мэтээр хооллоно.
Цахим холбоос
Ангилал:Түнжүүрийнхэн Ангилал:Евразийн шувууд
Зэвсэг
Зэвсэг (монголоор:ᠵᠡᠪᠰᠡᠭ) гэдэг нь хүн төрлөхтөний биеэ хамгаалах, хоол тэжээлээ олж идэх, дайснаа дарахад зэрэгт хэрэглэдэг зүйлийн ерөнхий нэр юм. Хэлбэр хэмжээ, үүрэг зориулалт, хийх материал, хохирол учруулах байдлаас хамаарч өөр өөр байдаг.
Төрөл
Зэвсэг нь хүн төрлөхтөн үүссэнээс хойш буй болсоноос хойш дараах хэд хэдэн төрөл үүссэн.
Эшлэл
Ангилал:Багаж Ангилал:Зэвсэг
Компьютер график
Компьютер график (computer graphics) гэдэг бол компьютер хэрэглэн графикыг үүсгэдэг ба ихэвчлэн төсөөллийг тусгай програм ба техник хангамж ашиглан компьютерт зурган өгөгдлөөр буулгаж өгөхийг хэлнэ. Ерөнхийдөө OpenGL, directX, Java3D зэрэг технологиудыг ашиглан дуу дүрсний график картуудаар хэрхэн хүссэн дуу, график дүрсээ гаргаж авах буюу нөгөө талаас түүнтэй зохицож ажилладаг хэрэглээний программ зохиох гэж ойлгож болно.
Артхаус
Артхаус (Art house, ер. «урлагийн гэр», «гэрийн урлаг»; мөн түүнчлэн «art cinema», «art movie» эсвэл «art film» ) гэдэг нь масст зориулагдаагүй уран сайхны кино юм. Энэ төрлийн кинонууд нь инхэнхидээ "арилжааны бус", хувь хүний, эсвэл зарим жижиг кино студийн хийсэн кинонуудыг дотроо агуулдаг. Кино шүүмжлэгчид ихэнхидээ энэ төрлийн киног "Холливүдийн кино"-нуудын эсрэг тавьдаг, ө.х. гол ялгаа нь: нийгмийн реализм, найруулагчийн дүрслэл, дүрүүдийн мэдрэмж болон бодол санаа дээр төвлөрдөг, харин үйл явдлын эргэлтэд ач холбогдол өгдөггүй.
Компьютер график
Орчин үеийн компьютер график нь уламжлалт графикын аргаас ялгаатай нь цонхонд суурилсан байдаг. Өөрөөр хэлбэл, уламжлалт графикын арга нь дэлгэцийг бүхэлд нь цонх болгон ашигладаг байсан бол орчин үеийн компьютер графикт дэлгэцэнд хэд хэдэн цонх үүсгэх боломжтой. Графикын командууд нь цонхтой уялдсан координатын системийг хэрэглэдэг.
Артхаус
Ихэвчлэн иймэрхүү киног киноматографистууд шинэ уран сайхны эрэл хайгуул хийх, киноны хэлийг өргөтгөхөд хэрэглэдэг. Тийм болохоор иймэрхүү кинонууд нь аль хэдийн кино урлагийн талаар бүрэн дүүрэн мэдлэгтэй хүмүүст зориулагдсан байдаг. Иймээс артхаус киноны тархалт нь сул. Киноны төсөв болон сайн жүжигчид урих зэрэгт хүрэлцээ муутай ба үүнээс болж найруулагчид стандарт бус туршилтууд ихээр хийхэд хүрдэг. Энэ нь артхаус төрлийн киног зугаа цэнгээний нэгэн төрлийн үйл явдалтай «мейнстрим» кинонуудаас ялгаруулж өгдөг. Алдартай найруулагчдаас нэрлэвээс: Сергей Эйзенштейн, Акира Курасава, Ингмар Бергман, Андрей Тарковский, Микеланжело Антониони, Пьер Паоло Пазолини, Федерико Феллини,Луис Бунюэль,Райнер Вернер Фассбиндер,Дэвид Линч,Такеши Китано,Джим Джармуш,Эмир Кустурица,Тони Гатлиф,Ларс Фон Триер,Вуди Аллен,Питер Гринуэй,Стэнли Кубрик,Педро Альмодовар, Гас Ван Сэнт, Ким Ки Дук,Бернардо Бертолуччи...
Холбоосууд
Ангилал:Киноны төрөл зүйл
Компьютер график
Компьютер график гэдэг үг хэллэгийг 1960 онд Боинг компанийн дизайнер Виллиам Феттер үүсгэсэн.
Даниэль Хальфар
Даниэль Хальфар (Daniel Halfar; 1988 оны нэгдүгээр сарын 7, Маннгейм) — Германы хөлбөмбөгчин, «Кёльн» багийн хагас хамгаалагч.
Мэргэжлийн анхны тоглолтоо «Кайзерслаутерний» өмнөөс «Бавари Мюнхений» эсрэг 2005 оны арванхоёрдугаар сарын 11-нд хийж байлаа. 2013 оны зун «Кёльнд» гурван жилийн гэрээгээр элссэн.
Гадны холбоос
Ангилал:Германы хөлбөмбөгчин Ангилал:Хөлбөмбөгийн хагас хамгаалагч Ангилал:Кайзерслаутерн багийн тоглогч Ангилал:Арминиа багийн тоглогч Ангилал:Кёльн багийн тоглогч Ангилал:Германчууд Ангилал:1988 онд төрсөн
Лос-Анжелесын олимп (1932 он)
Олимпын X наадам буюу 1932 оны Лос-Анжелесын олимп (X Olympic Summer Games) нь 1932 оны 7 сарын 30-наас 8 сарын 14-нд Лос-Анжелес хотноо зохион байгуулагдсан олимпын наадам юм.
Цахим хуудас
Ангилал:1932 оны спортын арга хэмжээ Ангилал:Лос-Анжелесын спортын арга хэмжээ
Каннын кино наадам
Каннын наадам (фр.: Festival international du film de Cannes) буюу олон хэлэнд нэршиж заншснаар Каннын кино наадам (англ.: Cannes Film Festival) нь Франц улсын Канн хотноо Каннын кино наадмын болон Хурлын ордонд (фр.: Palais des Festivals et des Congrès) жил бүр зохиогддог олон улсын кино наадам юм. 2002 оныг хүртэл Олон Улсын Кино Наадам (фр.: Festival international du film; Англи: International Film Festival) нэртэй байсан. Каннын кино наадам бол хамгийн эрт нээгдсэн бөгөөд дэлхийд нэр хүндтэй наадам юм. (1939 онд санаачилж, 1946 онд анх зохион байгуулсан).
Каннын кино наадам нь дэлхийн хамгийн нэр хүндтэй кино наадам төдийгүй Берлиний олон улсын кино наадам ба Венецийн кино наадмын хамтаар Дэлхий нийтэд алдаршсан кино наадмын нэг юм. Наадмын найруулагчдын Зөвлөл тус наадамд оролцох киног дэлхий өнцөг булан бүрээс тусгайлан сонгон шалгаруулж урилга илгээдэг. Үүнд баримтат кино зэрэг бүх төрөл жанрын урьд нь олон улсын дэлгэцэнд тавигдаагүй кинонууд багтдаг ба наадмын явцад эдгээр киног олонд танилцуулан урьдчилан үзүүлдэг байна.
Түүх
Каннын кино наадмыг анх зохион байгуулахад Венецийн кино наадам түлхэц болжээ. Жил тутам зохиогддог олон улсын кино наадмуудын ууган нь болох Венецийн кино наадам анх 1932 онд Австрийн Венец хотод сүр жавхлантайгаар нээлтээ хийсэн боловч 1938 он гэхэд тус наадам Фашизмын суртал ухуулгын гар хөл болж хувирсан байлаа. Бенито Муссолинигийн удирдлаган доорх Итали, Адольф Хитлерийн Герман орнуудын кино ихэвчлэн сонгогдон оролцож шагналыг ч мөн хуваан хүртэцгээдэг байв. Үүнд эгдүүцсэн Франц орон тус наадамтай өрсөлдөхүйц хэмжээний өөрийн гэсэн кино наадам зохиохоор шийдсэн байна. Ийнхүү тус наадмыг зохион байгуулах анхны санаачилгыг тухайн үеийн Францын Боловсрол Соёл Урлагийн яамны ерөнхий байцаагч Филипп Эрланже болон тус яамны сайд асан Жан Зэй нар гарган анхны Канны кино наадмыг 1939 оны 9 сард Канн хотын нэгэн казинод зохиохоор төлөвлөсөн байна. Франц кино урлагийн ууган мастеруудын нэг Луи Люмьерийг шүүгчдийн зөвлөлийн тэргүүлэгчээр томилсон нь зүй ёсны сонголт байв. Сонгогдсон кинонуудын тоонд Америкийн Маргад эрдэнэ хотын илбэчин, Польшийн Хар алмааз эрдэнэ, Францын Нигер хүн, ЗХУ-н Ленин 1918 онд зэрэг орсон байлаа.
Дайн дууссаны дараа Францын Номин эрэг рүү жуулчдыг дахин татахын тулд Францын засгийн газар Канны кино наадмыг дахин сэргээн зохион байгуулахаар шийджээ. Ингээд Нэгдүгээр Канны кино наадам 1946 оны 9-р сарын 20-д нээлтээ хийжээ. Нэгдүгээр наадамд нийт 18 орны 44 кино оролцсноос 7 нь Америк кино байлаа. Зохион байгуулагчид оролцогчдыг өрсөлдүүлэхээс илүүгээр урам зориг оруулахад анхааран ажиллаж нийт 11 кинонд наадмын тэргүүн шагнал Гран Приг гардуулжээ.
Анхны жилүүдэд Канны кино наадам нэлээд саадтай тулгарч байжээ. 1947 оны буюу хоёрдугаар наадмын зөвлөлд бүгд Франц, эрэгтэй шүүгчид ажилласан нь олны дургүйцлийг ихэд хүргэсэн юм. Үүний дараагаар зохион байгуулагчид тэнцвэртэй зарчим баримтлах үүднээс оролцож буй орон бүрийг төлөөлөн нэг шүүгч шүүгчдийн зөвлөлд багтах дүрэм гаргажээ. 1948, 1950 онуудад төсөв мөнгөний асуудлаас болоод Канны кино наадам зохиогдсонгүй. 1949 онд тус наадамд тусгайлан зориулж босгосон Канны кино наадмын ордны (Франц: Palais des Festivals) барилгын ажил цагтаа дуусч амжаагүй учраас нээлтийн үйл ажиллагааны явцад дээвэр нь салхинд хийсэн унажээ.
Анх хэдийгээр намар зохиогддог Венецийн кино наадамтай өрсөлдөхийн тулд 9 сард зохиож эхэлсэн боловч 1952 оноос эхлэн тус наадмыг 5 сард зохион байгуулах шийдсэн нь тус наадмын хувь заяанд эргэлт авчирсан хэрэг байлаа. Намрын улиралд болдог бусад кино наадамтай давхцуулахгүйн тулд гаргасан энэхүү шийдвэр нь илүү олон кино бүтээгчдийг татахад түлхэц болжээ. Мөн 1952 онд Канны кино наадмын ордон дахин засварлагдан ашиглалтанд орсон байна. 1955 онд тус наадмын тэргүүн шагнал Гран Приг орлон Алтан дал модны мөчир шагнал төрсөн бөгөөд энэхүү шагналын анхны эзнээр Америк найруулагч Делберт Манны Марти кино тодорч байжээ. 1957 онд Долорес Дел Рио шүүгчдийн зөвлөлийн анхны эмэгтэй гишүүнээр сонгогдсон. 1959 онд кино үйлдвэрийн салбар дахь арилжааг хөнгөвчлөн хөгжүүлэх зорилготойгоор Канны кино наадмын дэргэдэх Кино зах зээл үүсгэн байгуулагдсан. Энэхүү Кино зах зээл нь кино салбар дахь арилжааны анхны олон улсын тавцан юм.
1962, 1969 онуудад наадамд оролцох киноны Албан ёсны сонголттой зэрэгцэн хоёр бие даасан сонголт бий болсны эхнийх нь Олон улсын шүүмжлэгчдийн долоо хоног бол удаах нь Найруулагчийн хоёр долоо хоног юм.
1966 онд Холливудын жүжигчин Оливия де Хэвилленд наадмын анхны эмэгтэй ерөнхийлөгчөөр сонгогдсон.
Кино наадмын шагнал гардуулах шийдвэрийг Шүүгчид гаргаж, шүүгчдийн бүрэлдэхүүнийг наадмын удирдлага тогтоодог байна. Шүүгчдийн бүрэлдэхүүнд дэлхийн кино урлагийн тэргүүлэх мастерууд: найруулагчид, жүжигчид, шүүмжлэгчид багтдаг байна.
Үе үеийн шүүгчдийн тэргүүлэгчид
Жорж Юисман (1946-49), Андре Моруа (1951, 1957), Морис Женевуа (1952), Жан Кокто (1953-54), Марсель Паньоль (1955), Морис Леман (1956), Марсель Ашар (1958-59), Жорж Сименон (1960), Жан Жионо (1961), Тэцуро Фурукаки (1962), Арман Салакру (1963), Фриц Ланг (1964), Оливия де Хэвилленд (1965), Софи Лорен (1966), Алессандро Блазетти (1967), Андре Шамсон (1968), Лукино Висконти (1969), Мигель Анхель Астуриас (1970), Мишель Морган (1971), Жозеф Лоузи (1972), Ингрид Бергман (1973), Рене Клер (1974), Жанна Моро (1975, 1995), Теннесси Уильямс (1976), Роберто Росселлини (1977), Алан Пакула (1978), Франсуаза Саган (1979), Кирк Дуглас (1980), Жак Дере (1981), Джорджо Стрелер (1982), Уильям Стайрон (1983), Дирк Богард (1984), Милош Форман (1985), Сидни Поллак (1986), Ив Монтан (1987), Вим Вендерс (1989), Бернардо Бертолуччи (1990), Роман Полански (1991), Жерар Депардье (1992), Луи Маль (1993), Клинт Иствуд (1994), Фрэнсис Форд Коппола (1996), Изабель Аджани (1997), Мартин Скорсезе (1998), Дэвид Кроненберг (1999), Люк Бессон (2000), Лив Ульман (2001), Дэвид Линч (2002), Патрис Шеро (2003), Квентин Тарантино (2004), Эмир Кустурица (2005), Вонг Карвай (2006), Стивен Фрирз (2007), Шон Пенн (2008), Изабель Юппер (2009), Тим Бёртон (2010), Роберт Де Ниро (2011), Нанни Моретти (2012), Стивен Спилберг (2013), Жейн Кэмпион (2014), Итан ба Жоэл Коэнууд (2015), Жорж Миллер (2016), Педро Альмодовар (2017), Кейт Бланшетт (2018), Алехандро Гонсалес Иньярриту (2019).
Зүүлт, тайлбар
Ангилал:Францын кино наадам Ангилал:Францын арга хэмжээ
Шарга балч
Шарга балч, Merops apiaster, урьд Шаргал балч шувуу гэгдэж байсан энэ шувуу нь Балчийнхан овог юм. Шарга балч Европын өмнөд хэсэг, баруун Ази, Африкийн хойд хэсгээр амьдарна. Өвлийн улиралд Африкийн халуун дулаан бүс болон Энэтхэг, Шри Ланкад өвөлждөг.
Гадаад төрх
Энэ шувуу нь тод өнгө алагласан, нарийн биетэй шувуу юм. Ар нуруу хэсэг нь бор, улбар шаргал, ногоон далавч, хар хошуутай. Биеийн урт нь 27-29 см ба эрэгчин, эмэгчин гадаад төрхөөр төстэй.
Тэд голдуу шавьж, тэр дундаа зөгий иднэ. Өдөрт 250 зөгий иддэг гэсэн тооцоо бий. Шарга балч 5 сарын эхээр голын эрэг хөвөөний элсэрхэг газар хонгил мэт үүр засан 5-8 цагаан өндөг гаргадаг. Хосууд хоёул өндөгөө ээлжлэн дарж тордоно.
Цахим холбоос
Ангилал:Зүсэгтэн
БАЗТ
БАЗТ товчлол нь Бүсийн арга зүйн төв гэсэн үгсийн товчлол бөгөөд Мэргэжлийн боловсрол сургалтын байгууллагуудад АНУ-ын Мянганы Сорилтын Сан Корпорациас Монголын Мянганы Сорилтын сангаар хэрэгжиж буй төслөөр үүсэн байгуулагдсан байгууллага юм. Монгол улсын хэмжээнд 6 бүсийн хүрээнд эдгээр байгууллагууд мэргэжлийн боловсрол сургалтын байгууллагын удирдах ажилтан, багш нарын мэргэжлийн дээшлүүлэх, сургалтын шинэ арга зүй эзэмшүүлэх зорилготойгоор үйл ажиллагаагаа явуулж байна. Эдгээр бүсийн арга зүйн төвүүдийн үйл ажиллагааг явуулахын тоног төхөөрөмжөөр хангах, боловсон хүчнийг бэлтгэхэд МСС-ийн олон төслүүд үргэлжилсээр байна.
Ангилал:Товчилсон үг
Гильермо Даниэль Родригес
Гильермо Даниэль Родригес (Guillermo Daniel Rodríguez; 1984 оны гуравдугаар сарын 21-нд Монтевидео хотод төрсөн) — Уругвайн хөлбөмбөгчин бөгөөд Италийн «Эллас Верона» багт хамгаалагчаар тоглодог.
Амжилт
Багийн
«Данубио»
«Пеньяроль»
Уругвай
Цахим холбоос
Ангилал:Уругвайн шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Данубио багийн тоглогч Ангилал:Атлас багийн тоглогч Ангилал:Ланс багийн тоглогч Ангилал:Индепендьенте багийн тоглогч Ангилал:Пеньяроль багийн тоглогч Ангилал:Чезена багийн тоглогч Ангилал:Торино багийн тоглогч Ангилал:Эллас Верона багийн тоглогч Ангилал:Уругвайн хөлбөмбөгийн улсын аварга Ангилал:Уругвайчууд Ангилал:1984 онд төрсөн
Амстердамын олимп
Олимпын IX наадам буюу 1928 оны Амстердамын олимп (IX Olympic Summer Games) нь 1928 оны 7 сарын 28-наас 8 сарын 12-нд Амстердам хотноо зохион байгуулагдсан олимпын наадам юм.
Ангилал:1928 оны спортын арга хэмжээ зуны олимп #1928
Имж
220px|thumb|Аварга имж 220px|thumb|Улаан имж (Macropus rufus) 220px|thumb|Имжний хойд хөл Имж нь ууттаны төрөлд багтах амьтны ерөнхий нэр юм. Австрали тив, Тасмани, Шинэ Гвиней арлуудад тархсан. Аварга имж ба валлаби гэгдэх жижиг имжинд ерөнхийд нь хувааж болно. Биеийн жингийн хувьд 0.5кг-аас 100кг хүртэл янз бүрийн хэмжээтэй зүйлүүд байдаг.
Ерөнхий ойлголт
Хойд хөл нь ихэд хөгжсөн бөгөөд түүнийгээ ашиглан дэгдэж явдаг нь 4 хөлөөрөө явснаас бага энерги зарцуулан хурдан хөдлөхөд нь тустай аж. Том биетэй имж болох улаан имж нь цагт 45км хүртэл хурдлах чадвартай. Мөн орооныхоо үеэр өдөрт 100км зам туулах нь ч бий. Нас бие гүйцсэн имж нь зүйлээсээ хамаараад өндөр нь 25см-ээс 160см хүртэл байна. Имжний шинжлэх ухааны нэршил болох Macropus нь латин хэлээр "Том хөлт" гэсэн утгатай. Мөн бүдүүн сүүлтэй бөгөөд тэр нь дэгдэхэд биеийн тэнцвэрийг хадгалахад хэрэг болно. Бусад ууттан амьтдын адил уутандаа үр төлөө өсгөдөг.
Австралид имжний махыг хүнсэнд хэрэглэдэг. Мөн имж гэнэт зам дээр гарч ирэн мөргүүлж үхэх тохиолдол элбэг гардаг.
Зургийн цомог
Ангилал:Ууттан амьтад
Илд
Илд (монголоор:ᠢᠯᠳᠦ) гэдэг нь нэг болон хоёр талдаа иртэй, шулуун, матагир хэлбэртэй, хуйд дүрж зүүх, төмөр, болдоор хийсэн амиа хамгаалах, хүн алахад хэрэглэдэг хүйтэн зэвсэг. Илдийг эрт цагт цэрэг дайны гол зэвсэг болж байсан. Харин Дэлхийн нэгдүгээр дайнаас хойш илд нь дэлхий нийтээр үзмэр, гоёлын хэрэгсэл болжээ. Монголчууд XVIII зуунаас өмнө илд, юлд гэж нэрлэж байсан бол түүнээс хойш сэлэмэ гэх манж үг хэрэглэх явдал өргөн дэлгэрсэн.
Цахим холбоос
Ангилал:Цавчих- ба хатгах зэвсэг
Дуань (аймаг)
Дуань (ханз: 段, пиньинь: Duàn) бол эртний Сяньбигийн холбоонд багтаж байсан аймгийн нанхиад нэршил нь юм. Энэ аймаг нь III зууны сүүл үеэс эхлэн одоогийн Хятад улсын Хэбэй мужийн зүүн хойд нутаг, Ляонин мужийн баруун талын нутагт нүүдэллэн амьдарч эхэлсэн. Энэ үед биеэ даасан жижиг улсыг байгуулаад МЭ 338 онд Муюны Янь улсад эзлэгдэх хүртэл оршиж байсан.
Дуань аймгийн хангууд
Ангилал:Монгол угсаатан Ангилал:Эртний Монголчууд Ангилал:Aзийн түүхэн угсаатан
Кармело Антони
Кармело Кияам Энтони (1984 оны тавдугаар сарын 29-нд мэндэлжээ), Мело гэж хочлогддог тэрээр Хойд Америкийн Үндэсний сагсан бөмбөгиИн холбооны Нью Йорк Никс багийн тоглогч юм. “Townson Catholic”-ийн ахлах сургууль болон “Oak Hill” академийг амжилттай дүүргэсний дараа тэрээр Syracuse-н их сургуульд элсэн орж 2003 онд Syracuse-н их сургуульд анхны NCAA-н аварга цолыг авчирсан бөгөөд өөрөө тэр улиралын шилдэг тоглогч нь болсон юм. Улмаар тэрээр их сургуулиа орхиж 2003 оны НБА-гийн драфт буюу шинэ тоглогчдын сонгон шалгаруулалтад орж 3 дахь сонголтоор Денвер багт сонгогдож байжээ. Тэрээр Денвер Наггетс багт олон жил хүчин зүтгэсний дараа 2011 оны солилцооны цонхоор Нью Йорк Никс багт очсон байна. НБА-д элссэн цагаасаа хойш тэрээр лигийн шилдэг тоглогч нарын нэг байсаар ирсэн бөгөөд 2004-2010 оны хооронд Денвер Наггетс багийг тогтмол плей-оффт шалгарахад голлох үүргийг гүйцэтгэж 2009 онд багийн хамтаар бүсийнхээ шигшээ тоглолтод шалгаран үлдэж байсан. Мөн тэрээр Америкийн сагсан бөмбөгийн шигшээ багийн хамтаар 2004, 2008, 2012 оны олимпийн наадам, 2006 оны сагсан бөмбөгийн дэлхийн аварга шалгаруулах тэмцээнүүдэд оролцож 2008 оны Бээжингийн олимпийн наадам, 2012 оны Лондонгийн олимпийн наадмуудад аваргалж, 2006 оны дэлхийн аваргаас хүрэл медаль хүртэж байжээ.
Бага нас болон ахлах сургууль
Энтони Нью Йорк хотын Брүүклинд төрсөн бөгөөд түүний эцэг Пуэрто-Рико гаралтай хүн байсан гэдэг. Кармелог 2 настай байхад түүний эцэг өөд болсон. Энтониг 8 настай байхад түүний гэр бүл Балтимор хот руу нүүсэн бөгөөд тэнд тэрээр ирээдүйн шилдэг тамирчин болох суурь нь тавигдсан юм. 2001-02 оны улирал OAK Hill академийн баг 42 тоглолт дарааллан ялалт байгуулж “The Les Schwab Invitational” тэмцээнд аваргалсан бөгөөд Энтони тухайн тэмцээний шилдэг тоглогч болсон юм. Мөн OAK Hill 32 хожил 1 хожигдол гэсэн үзүүлэлтээр улсын хэммжээнд 3-т эрэмбэлэгдэж байжээ.
Коллеж дэхь кареер
Ийнхүү OAK Хиллд амжилттай улиралыг үдсэний эцэст Кармело Syracuse-н их сургуульд элсэн орсон юм. Энтони Syracuse-н их сургуульд 2002-2003 оны улирад тоглохдоо 22,1 оноо 10 самбараас бөмбөг авалт дундчилсан бөгөөд баг нь 30-5 амжилтаар анх удаа NCAA-н аварга цолыг хүртсэн байна. Шилдэг 4-ийн тоглолтонд Техасын их сургуулийн эсрэг авсан түүний 33 оноо нь багаа ялалтанд хүргээд зогсохгүй шинэ тоглогчийн шилдэг 4-ийн тоглолтонд авсан онооны рекордыг шинэчилсэн байна. Энтони коллежийн сагсан бөмбөгт 2 эсвэл 3 жил тоглохоор төлөвлөж байсан боловч коллежоо орхихоор шийдэн 2003 оны НБА-гийн драфтад оролцсон юм.
2003-04 оны улирал
2003 оны 6 сарын 26-нд Денвер Наггетс баг түүнийг драфтын 3 дахь сонголтоор багтаа авсан. Тэрээр мэргэжлийн сагсан бөмбөгийн анхны тоглолтоо 2003 оны 10 сарын 29-нд Сан Антонио Спөрс багийн эсрэг хийж баг нь 80-72 харьцаагаар хожсон бөгөөд Энтони уг тоглолтод 12 оноо 7 самбараас бөмбөг авалт, 3 ашигтай дамжуулалт өгч багийнхаа хожилд тус болсон байна. 2003 оны 11 сарын 7-нд Лос Анжелес Клипперсийн эсрэг 30 оноо авснаар НБА-н түүхэнд нэг тоглолтод 30 оноо авсан 2 дахь залуу тоглогч болсон юм. 2004 оны 2 сарын 9-нд Мемфис Гриззлисийн эсрэг тоглолтод 20 оноо авснаар НБА-гийн түүхэнд 1000 оны босгыг давсан 3 дахь залуу тоглогч болсон. Мөн тухайн оныхоо холимог шинэ залуу оддын багт багтан тоглож байсан. Мөн 2004 оны 3 сарын 30 Сиэтл Супер Соникс багийн эсрэг тоглолтод 41 оноо авснаар НБА-н түүхэнд нэг тоглолтод 40 оноо авсан 2 дахь залуу тоглогч болж байв. Улиралын турш Энтони 21 оноо дундчилсан бөгөөд улиралын шинэ залуу тоглогчдын жагсаалтад Кливленд Кавальерсийн Леброн Жеймсийн дараа 2-т орсон байв. 2002-2003 оны улиралд Денвер Наггетс баг 17-65 гэсэн амжилтаар улиралыг дуусгаж байсан бол 2003-2004 оны улиралд 43-39 гэсэн үзүүлэлтээр өрнөд бүсийн 8-р байраар хасагдах шатанд шалгарсан байна. Денвер Наггетс баг хасагдах шатанд Миннесота Тимбэрвольвес багтай учраа таарсан бөгөөд Кармело анхны плей-оффын тоглолтондоо 16 оноо, 6 самбараас бөмбөг авалт, 3 оновчтой дамжуулалт гүйцэтгэсэн боловч баг нь 106-92 харьцаатай хожигдсон байна. Улмаар цувралд Миннесота 4-1 харьцаагаар хожсон.
2004-05 оны улирал
НБА-д тоглосон 2 дахь улиралдаа Энтони нэг тоглолтод дунджаар 20,8 оноо авч байв. 2004 оны 12 сарын 4-нд Майами Хитийн эсрэг тоглож байхдаа замналынхаа 2000 дахь оноог авсан байна. Мөн НБА-ийн Бүх оддын тоглолтын холимог залуу оддын багт тоглон 31 оноо 5 самбараас бөмбөг авалт, 2 оновчтой дамжуулалт, 2 бөмбөг таслалт гүйцэтгэснээр холимог залуу оддын тоглолтын үнэ цэнтэй тоглогчийн шагналыг хүртэж байв. Мөн баг 49-33 амжилтаар өрнөд бүсийн 7-р байраар хасагдах шатанд тоглох эрхээ авч Сан Антонио Спөрс багтай тоглохоор болсон. Денвер Наггетс баг цувралын эхний тоглолтод хожсон хэдий ч дараагийн 4 тоглолтдоо дарааллан ялагдаж улиралыг дуусгасан байна.
2005-06 оны улирал
Улиралын туршид Энтони 80 тоглолтод оролцож 26,5 оноо, 2,7 оновчтой дамжуулалт, 4,9 самбараас бөмбөг авалт, 1,1 бөмбөг таслалт гүйцэтгэсэн байдаг. 2005 оны 11 сард Детройт Пистонсын эсрэг тоглож байх үедээ замналынхаа 1000 дахь самбараас бөмбөг авалтыг хийж, үүнээс сарын дараа замналынхаа хамгийн өндөр оноо болох 45 оноог Филадельфи Севенти Сиксерс багийн эсрэг тоглолтод авч байжээ.2006 оны 3 сард Денвер Наггетс баг 11-5 гэсэн амжилтыг үзүүлснээр Энтони анх удаагаа өрнөд бүсийн сарын шилдэг тоглогч болсон байна. Мөн улиралын туршид 5 тоглолтод хожлын шидэлт гүйцэтгэсэн бөгөөд НБА-ийн оддын 3-р багт нэрлэгдсэн байв. Денвер Наггетс баг 44-38 амжилтаар Дивизионы аварга болж хасагдах шатанд өрнөд бүсийн 3-р байраар шалгарсан боловч Лос Анжелес Клипперс багт цуврал 5 тоглолтод хожигдон улиралыг дуусгасан байна. Улиралын төгсгөлд Кармело багтайгаа 5 жилийн 80 сая долларын гэрээний сунгалт хийсэн.
2006-07 оны улирал
Улирлын 9 дэхь тоглолт буюу Чикаго Буллсын эсрэг тоглолтод Энтони 29 оноо авснаар 6 тоглолт дарааллан 30-аас дээш оноо авсан үзүүлэлт нь зогссон боловч энэ тоглолтын дараагийн 6 тоглолтод дарааллан 30-аас дээш оноо авч байжээ. 2006-12-16-нд Нью Йорк Никс болон Денвер Наггетс багуудын тоглолтын төгсгөлд 2 багийн тоглогчдыг хамарсан зодоон болсон бөгөөд тоглолтын дараа НБА-гийн комиссар Дэвид Стерн Энтонид 15 тоглолтын шийтгэл оногдуулсан байдаг. Энтониг шийтгэлтэй байх хооронд Денвер Наггетс баг Филадельфиа багаас Аллен Айверсоныг солилцоогоор багтаа авчирсан. 2007-1-22-нд Айверсон болон Энтони нар анх удаа хамтдаа талбайд гарч тоглосон бөгөөд 2-уулаа нийлээд 51 оноог авч байжээ. 2007-2-5-нд Финикс Санс багийн эсрэг тоглолтод Энтони 31 оноо, 10 самбараас бөмбөг авалт, 10 оновчтой дамжуулалт өгч замналынхаа анхны трипл-даблыг хийсэн боловч баг нь уг тоглолтод 113-108 харьцаагаар хожигдсон. 2007 оны Бүх оддын тоглолтод оролцох тоглогчдын нэрс тодроход Энтони бүрэлдэхүүнд багтаагүй байсан боловч НБА-гийн комиссар Дэвид Стерн түүнийг гэмтэлтэй байсан Яао Минь, Карлос Бүүзер нарын оронд сонгосноор анх удаагаа бүх оддоын тоглолтод оролцож 20 оноо, 9 самбараас бөмбөг авалт гүйцэтгэсэн байдаг. Улиралын турш Кармело дундажаар 28,9 оноо, 6 самбараас бөмбөг авалт, 3,8 оновчтой дамжуулалт, 1,2 бөмбөг таслалт гүйцэтгэж улирлын төгсгөлд НБА-гийн оддын 3-р багт нэрлэгдсэн. Мөн баг нь хасагдах шатанд өрнөд бүсийн 6-р байраар шалгарч Сан Антонио Спөрс багтай таар тоглон 5 тоглолтод хожигдсон байна. Плей-оффын цувралд Энтони 26,8 оноо 8,6 самбараас бөмбөг авалт, 1,2 оновчтой дамжуулалт, 1 бөмбөг таслалт гүйцэтгэж байжээ.
2007-08 оны улирал
2008 онд Энтони 2 дахь удаагаа Бүх оддын тоглолтод сонгогдон тоглосон. 2008 оны 2 сарын 8-нд Вашингтон Визардс багийн эсрэг тоглолтод 49 оноо авч замналынхаа хамгийн өндөр оноо авсан үзүүлэлтийг шинэчилсэн бөгөөд баг нь 111-100 харьцаагаар ялалт байгуулжээ. Мөн 2008 оны 3 сарын 27-нд Даллас Маверикс багийн эсрэг тоглолтод замналынхаа 9000 дахь оноог авч байжээ. Улирлын турш Кармело 77 тоглолтод оролцож 25,7 оноо, 7,4 самбараас бөмбөг авалт, 3,4 оновчтой дамжуулалт, 1,3 бөмбөг таслалт дундчилж баг 50-32 үзүүлэлтээр өрнөд бүсийн 8-р байраар хасагдах шатанд шалгаран үлдсэн. Гэвч Денвер Наггетс баг эхний шатанд Лос Анжелес Лэйкерс багтай учраа тааран тоглож 4 тоглолтод хожигдсон бөгөөд Энтони цуврал тоглолтод 22,5 оноо 9,5 самбараас бөмбөг авалт, 2 бөмбөг таслалт дундчилж байв.
2009-10 оны улирал
Улиралын эхний 2 тоглолтод Энтони нийт 71 оноо авч 11 сард НБА-гийн өрнөд бүсийн сарын шилдэг тоглогч болсон. 2009 оны 11 сарын 27-нд Нью Йорк Никс багийн эсрэг тоглолтод 50 оноо авснаар замналынхаа дээд үзүүлэлтийг шинэчилсэн байдаг. 2010 оны НБА-гийн бүх оддын тоглолтод гараанаас гарч тоглон 27 оноо, 10 самбараас бөмбөг авалт гүйцэтгэсэн. Бүх оддын тоглолтын дараа Денвер Наггетс баг 13 тоглолт дарааллан ялалт байгуулаад байсан Кливленд Кавальерс багтай тоглосон бөгөөд у тоглолтод Кармело 40 оноо, 6 самбараас бөмбөг авалт, 7 оновчтой дамжуулалт гүйцэтгэсэн бол Леброн Жэймс 43 оноо 13 самбараас бөмбөг авалт, 15 оновчтой дамжуулалт өгч трипл-дабль гүйцэтгэсэн хэдий ч Кавальерс хожигдсон байна. Улиралын тоглолтыг Денвер Наггетс 53-29 амжилтаар Дивизионы аварга болж хасагдах шатанд Юта Жазз багтай тааран тоглож 4-2 харьцаатай хожигдсон байна. Плей-оффт Энтони 30,7 оноо, 8,5 самбараас бөмбөг авалт, 3,2 оновчтой дамжуулалт, 2 бөмбөг таслалт гүйцэтгэсэн байна.
2010-11 оны улирал
2011-11-15-нд Энтони Финикс Санс багийн эсрэг тоглолтод 20 оноо, 22 самбараас бөмбөг авалт гүйцэтгэж, 2010-11-26-нд Чикаго Буллсын эсрэг тоглолтод хожлын шидэлт хийсэн. 2011 оны 2 сарын 22-нд Кармело багийн анд Чонси Биллапсын хамтаар Нью Йорк Никс багт багт солилцоогоор очсон бөгөөд Никсийн бүрэлдэхүүн дэх анхны тоглолтоо Милуоки Бакс багийн эсрэг хийж 27 оноо, 10 самбараас бөмбөг авалт гүйцэтгэсэн байдаг. 2011-12 оны улиралд Нью Йорк Никс баг дорнод бүсийн 6-р байраар хасагдах шатанд шалгаран өрсөлдсөн боловч Бостон Селтикс багт 4 тоглолтод хожигдон улиралыг дуусгасан.
2011-12 оны улирал
2011-12 оны НБА-гийн улирал тоглогчдын ажил хаялтын улмаас 66 тоглолттой зохион байгуулагдсан бөгөөд Нью Йорк Никс баг Майк Д’Антони дасгалжуулагчийн удирдлага дор 18-24 гэсэн амжилттай үргэлжлүүлж байх үед Майк Вүүдсон Никсийн дасгалжуулагчаар томилогдсон. Улмаар Никс улиралыг 36-30 үзүүлэлтээр дорнод бүсийн 7-р байраар хасагдах шатанд үлдэж Майами Хит багтай учраа таарсан. Хасагдах шатны тоглолтуудыг Нью Йорк Никсийн Тайсон Чандлер, Иман Шамперт, Барон Дэвис, Амаре Стоудемайер нарын гол тоглогчид нь гэмтлийн улмаас өнжсөн бөгөөд Энтони цувралын 4 дэхь тоглолтод 41 оноо авч цувралыг 3-1 болгосон боловч 5 дахь тоглолтод хожигдсоноор хасагдсан байна.
2012-13 оны улирал
2013-1-30-нд Энтони Орландо Мэжик багийн эсрэг 30 дахь тоглолтондоо дарааллан 20-иос дээши оноо авснаар Нью Йорк Никс багийн дээд амжилтыг шинэчлэн тогтоосон. 2013-04-02-нд Майами Хит багийн эсрэг 50 оноо авснаар замналынхаа дээд амжилтыг шинэчилсэн. Энэ тоглолтын дараа Атланта Хауксын эсрэг 40 оноо, Милоуки Баксын эсрэг 41 оноо авснаар Бернард Кингээс хойш 3 тоглолт дарааллан 40-өөс дээш оноо авсан Нью Йорк Никсийн анхны тоглогч болсон юм. 2013-4-7-нд Оклахома Сити Тандер багийн эсрэг 36 оноо, 12 самбараас бөмбөг авснаар баг нь 12 дахь дараалласан ялалт, улиралын 50 дахь ялалтаа байгуулсан. 2013-4-11-нд Чикаго Буллс багийн эсрэг тоглолтод 36 оноо 19 самбараас бөмбөг авалт гүйцэтгэсэн боловч баг нь 118-111 харьцаатай хожигдож 13 дараалласан ялалт нь зогссон юм. Никс улиралыг 54-28 амжилттай дуусгаж дивизионы аварга болсон бол Энтони 28,7 оноо дундчилснаар НБА-г оноо авалтаар тэргүүлж байжээ. Хасагдах шатанд Никс Бостон Селтиксийг 4-2 харьцаатай хожсон боловч 2-р шатанд Индиана Пэйсэрс багт 4-2 харьцаатай хожигдон улиралыг дуусгажээ. Мөн Энтони 2013 оны НБА-гийн оддын 2-р багт нэрлэгдсэн юм.
2013-14 оны улирал
2013-2014 оны улиралыг Никс 3-13 гэсэн муу амжилтаар эхлүүлсэн ч Энтони эдгээр тоглолтуудад 26,3 оноо, 9,9 самбараас бөмбөг авалт дундчилж өөрийн тоглолтоо гаргасаар байсан юм. 2014-1-13-нд НБА-гийн долоо хоногийн шилдэг тоглогчоор шалгарсан бол 2014-1-24-нд Шарлотт Бобкэтсийн эсрэг тоглолтод 62 оноо авснаар өөрийн хувийн дээд амжилт болон Нью Йорк Никс багийн дээд амжилтыг шинэчлэн тогтоожээ. 2014-1-24-нд Кливленд Кавальерсын эсрэг тоглолтод замналынхаа 19000 дахь оноог авснаар энэ үзүүлэлтэд хүрсэн НБА-гийн түүхэн дэхь 5 дахь залуу тоглогч болсон. Мөн 2014 оны 1 сарын НБА-гийн дорнод бүсийн шилдэг тоглогчоор шалгарч Бүх оддын тоглолтод Дорнод бүсээс гараан гарч тоглохоор сонгогдсон байв. Бүх оддын тоглолтод Кармело 30 оноо авсан бөгөөд 8 удаа 3 онооны шидэлтийг амжилттай гүйцэтгэснээр өмнөх дээд амжилтыг шинэчлэн тогтоож байжээ. 2013-14 оны улиралд Энтони 27,4 оноо, 8,1 самбараас бөмбөг авалт, 3,1 оновчтой дамжуулалт гүйцэтгэсэн боловч замналдаа анх удаа хасагдах шатанд шалгарч чадалгүй үлдсэн юм.
2014-15 оны улирал
2014-2015 оны улиралын 3 дахь буюу Шарлотт Бобкэтсийн эсрэг тоглолтод Энтони замналынхаа 20000 дахь оноог авсан бөгөөд энэ амжилтад хүрсэн НБА-гийн түүхэн дэхь 40 дэхь тоглогч болсон юм. 2015 оны Бүх оддын тоглолтод Кармело Энтони 8 дахь удаагаа сонгогдон тоглож 10 оноо авсан. Бүх оддын тоглолтын дараа Энтони өвдөгний хагалгаанд орсон.
Шигшээ багийн замнал
2003-04 оны улиралд НБА-д тоглосон эхний улиралынхаа дараа Энтони нэг драфтын найзууд болох Леброн Жэймс, Дуэйн Уэйд болон хашир туршлагатай тоглогчид болох Аллэн Айверсон, Тим Данкэн гэх мэт тоглогчдын хамт эх орноо төлөөлөн 2004 оны Афины олимпийн наадамд оролцож хүрэл медаль хүртэж байжээ. Энтони Америкийн шигшээ багийн 8 тоглолтоос 7 тоглолтод нь оролцож 2,4 оноо, 1,6 самбараас бөмбөг авалт дундчилж байжээ. 2006 онд Леброн Жэймс, Дуэйн Уэйд нарын хамтаар Америкийн шигшээ багийг ахлан дэлхийн аварга шалгаруулах тэмцээнд оролцож мөн хүрэл медаль хүртэж байсан. 2006 оны 8 сарын 23-нд Энтони Италийн шигшээ багийн эсрэг тоглолтод 35 оноо авснаар Америкийн шигшээ багийн тоглогчдын нэг тоглолтод авсан онооны үзүүлэлтийг шинэчлэн тогтоожээ. Мөн тэмцээний туршид 19,9 оноо, 3,7 самбараас бөмбөг авалт, 1,6 оновчтой дамжуулалт дундчилсан бөгөөд энэ үзүүлэлтээрээ 2006 оны америкийн сагсан бөмбөгийн шигшээ багийн шилдэг эрэгтэй тамирчнаар шалгарч байсан. 2007 онд мөн Америкийн шигшээ багийн хамтаар Америк тивийн аварга шалгаруулах тэмцээнд оролцон түрүүлж байсан. 2008 оны Бээжингийн олимпийн наадамд Энтони Жэймс, Уэйд, Брайнт нарын хамтаар шигшээ багаа ахлан оролцож алтан медаль хүртсэн байдаг. Бээжингийн олимпийн тоглолтод Америкийн шигшээ өрсөлдөгч нараа дунджаар 32,2 онооны зөрүүтэй хожиж байсан байна. Энтони Аргентиний шигшээ багийн эсрэг 21 оноо авч 13 чөлөөт шидэлтийг бүгдийг амжилттай болгосноор бас нэгэн өвөрмөц амжилтыг шинэчлэн тогтоож байжээ. Аваргын төлөө тоглолтод Америкийн шигшээ баг Испаний шигшээ багийг буулгаж авч аваргалсан бөгөөд Энтони Олимпийн наадмын 8 тоглолтод оролцож 11,5 оноо, 4,3 самбараас бөмбөг авалт, 1 бөмбөг таслалт тус тус дундчилсан байна. 2012 оны Лондонгийн олимпийн наадамд Энтони Жэймс, Брайнт нарын хамт шигшээ багаа ахлан оролцсон бөгөөд Жэймсийн хамт 3 олимпийн наадамдаа дарааллан оролцсон юм. Энтони Америкийн шигшээ багийн олимпийн наадамд хийсэн 8 тоглолтод бүгдэд нь сэлгээнээс тоглолтод оролцож 16,3 оноо, 4,8 самбараас бөмбөг авалт, 1,3 оновчтой дамжуулалт дундчилж байжээ. Мөн Нигерийн шигшээ багийн эсрэг тоглолтод 37 оноо авч 10 удаа 3 онооны шидэлтийг амжилттай болгож Америкийн шигшээ багийн тоглогчдын олимпийн наадмын нэг тоглолтод авсан оноог шинэчлэн тогтоож байсан. Америкчууд шигшээ тоглолтод Испаний шигшээг 107-100 харьцаагаар хожсоноор аваргаа хамгаалжээ.
Гадны холбоос
Ангилал:1984 онд төрсөн Ангилал:НБА-гийн тоглогч Ангилал:АНУ-ын сагсан бөмбөгчин Ангилал:Бүх оддын тоглолтонд оролцогч Ангилал:Нью-Йорк Никс багийн тоглогч Ангилал:АНУ-ын олимпын хүрэл медальтан Ангилал:АНУ-ын олимпын аварга Ангилал:Сагсан бөмбөгийн жижиг довтлогч Ангилал:АНУ-ын шигшээ багийн сагсан бөмбөгчин
Замын-Үүд сум
Замын-Үүд сум — Монгол улсын Дархан аймгийн харъяат сум.
Замын-Үүд нь ардын хувьсгалаас өмнө Түшээт хан аймгийн Говь мэргэн вангийн хошуунд харъяалагдаж  байсан. Замын-Үүдийн нутгаар олон улсын худалдааны Торгоны, Гүнжийн, Цайны  зам  дайран  өнгөрч байсан нь худалдаа арилжаа, аян жин, аялал жуулчлалын дамжин өнгөрөх харилцааны зам, морин өртөө,  хил  хязгаарын хамгаалалтын суурин, харуул гэх зэрэг  боомт, суурин болох эх үүсвэр тавигдсан.
БНМАУ-ын АИХ-ын Тэргүүлэгчдийн 1956  оны 8 дугаар  сарын 131 дүгээр зарлигаар  Замын-Үүд хороо, 1992 оны 9 дүгээр  сард Дорноговь аймгийн ИТХ -ын Тэргүүлэгчдийн  хуралдааны  12-р  тогтоолоор Эрдэнэ сумын 5-р баг,  1994 оны 5    дугаар сарын 6-нд УИХ-ын 34 дүгээр тогтоолоор Замын-Үүд сум болгон зохион байгуулжээ. Аймгийн Засаг даргын 2011 оны А/638 тоот захирамжаар аймгийн зэрэглэлтэй хот болгон, хотын захирагчийн албыг байгуулсан байна.
Хүн ам зүйн байдал:  Замын-Үүд нь засаг захиргааны 5 багтай  18804  суурин  хүн ам, 4832  өрхтэй. Түр оршин суугчидттайгаа 25 мянга гаруй хүн амтай. Хилийн боомтоор өдөрт дунджаар 500-800 авто машин, 6500-9000 хүн зорчин өнгөрдөг.
Малын тоо толгой: 34276 үүнээс тэмээ  1050  адуу 2993  үхэр 2007   ямаа    15844   хонь 12256 байна.
Ерөнхий Боловсролын 12 жилийн 900, 928, 960 хүүхдийн 3 сургуулиудад 3460, “Үлэмж Тэнгэр” хувийн сургуульд 167, 340 хүүхдийн бага сургууль, 70 хүүхдийн дотуур байр тус тус ажилладаг.
100 ортой эмнэлэгт 140 эмчтэйгээр жилд 8000-10000 гадаад дотоодын хүн эмчлүүлж байна.
Худалдаа үйлчилгээ: Тус суманд 90 мухлаг 22 зоогийн газар, 10 зочид буудал, 60 хүнсний дэлгүүр, 4 бөөний  цэг, 160 жижиг дунд үйлдвэрлэл ,  6 банк, 24 үсчин , 4 гоо сайхан, 7  халуун усны  газар,  жижиг  ахуйн үйлчилгээний цэг салбар 38  үйл  ажиллагаагаа  явуулж  байна.
Тус суманд байрлах Замын-Үүд өртөө нь Монгол улс, БНХАУ-г холбосон төмөр замын цорын ганц боомт бөгөөд БНХАУ талын Эрээн хоттой холбогдоно. Тус боомтоор 2004 онд давхардсан тоогоор 950,000 хүн хил нэвтэрсэн тооцоо бий. Чойр хотоос Сайншандаар дайран Замын-Үүд орох 432 км урттай засмал замтай.
"Замын-Үүдийн эдийн засгийн чөлөөт бүс" 2004 онд бий болжээ. Уг бүс нь Замын-Үүд болон Хятадын хилийн хооронд 900 га газрыг эзлэн оршино
Улаанбаатар хотоос                                     -650 км
Дорноговь аймгийн төвөөс                          -210 км
БНХАУ-ын ӨМӨЗО-ны Шилийн гол аймгийн Баруун сөнөд хошуунд байрладаг Эрээн төмөр замын боомттой хиллэдэг.
Олон улсын гал тэрэгний цагийн хуваарийн дагуу ажилладаг.
Монгол, Хятадын хилийн боомт тэдгээрийн дэглэмийн тухай Монгол Улсын Засгийн газар, Бүгд Найрамдах Хятад Ард Улсын Засгийн газар хоорондын хэлэлцээрийн дагуу олон улсын зэрэглэлтэй, байнгын горимтой боомт юм.
Хилийн Замын-Үүд авто замын боомт нь 1992 оны 4 дүгээр сарын 01-ний өдөр байгуулагдсан. Дорноговь аймгийн Замын-Үүд сумын нутагт байрладаг.
Даваа-Ням гарагт 08:00-18:00 цагт ажилладаг. Замын-Үүд боомтын өргөтгөл шинэчлэлийн ажил хийгдэх байгаатай холбогдуулан 2019-2020 оны 2 сар хүртэл Замын-Үүд эдийн засгийн чөлөөт бүсийн байранд үйл ажиллагааг явуулж байсан. Ковид-19 цар тахлын улмаас 2020 оноос зорчигчийн хөдөлгөөн хаагдсан. 2023 оны 01 сарын 08-ны өдөр цар тахлын дараа зорчигчийн хөдөлгөөн дахин нээгдэж, шинэ цогцолборын барилга ашиглалтанд орсон. Хоёр улсын Хэлэлцээрийн дагуу олон улсын зэрэглэлтэй, байнгын горимтой боомт юм.
Эх сурвалж
Ангилал:Монголын суурин ! Ангилал:Дорноговь аймгийн суурин Ангилал:Монголын өртөө Ангилал:Монголын сум Ангилал:Монгол-Хятадын хилийн гарц
Льюис Холтби
Левис Харри Холтби (Lewis Harry Holtby, 1990 оны есдүгээр сарын 18) — Германы хөлбөмбөгчин, «Хамбург» болон Германы шигшээн хагас хамгаалагч.
«Хамбург» Холтбиг Английн «Тоттенхэм Хотспураас» 2015 оны долдугаар сарын 1-нд жинхэлэн авч үлджээ.
Гадны холбоос
Ангилал:Германы хөлбөмбөгчин Ангилал:Германы шигшээ багийн хөлбөмбөгчин Ангилал:Германчууд Ангилал:1990 онд төрсөн Ангилал:Алеманиа багийн тоглогч Ангилал:Шальке 04 багийн тоглогч Ангилал:Бохум багийн тоглогч Ангилал:Майнц 05 багийн тоглогч Ангилал:Тоттенхэм Хотспур багийн тоглогч Ангилал:Фулхэм багийн тоглогч Ангилал:Хамбург багийн тоглогч
Дэвид Уэст
Дэвид Мурер Уэст (David Moorer West; 1980 оны наймдугаар сарын 29, Нью-Жерси, Тинек) — Америкийн мэргэжлийн сагсан бөмбөгчин, Үндэсний сагсан бөмбөгийн холбооны «Сан-Антонио Спёрс» багт тоглодог.
2011 оны арванхоёрдугаар сарын 13-нд «Индиана Пэйсерстэй» хоёр жилийн гэрээг 20 сая доллараар байгуулав.
Уэст 2013 оны нэгдүгээр сарын 12-нд «Шарлотт Хорнетсийн» эсрэг (96:88) анхны трипл-даблаа 14 оноо, 12 самбар, 10 дамжуулалтаар бүртгүүлж байв.
«Сан-Антонио Спёрс» түүнтэй 2015 оны долдугаар сарын 17-нд гэрээлсэн.
Гадны холбоос
Ангилал:НБА-гийн тоглогч Ангилал:АНУ-ын сагсан бөмбөгчин Ангилал:Сагсан бөмбөгийн хүчний довтлогч Ангилал:Бүх оддын тоглолтонд оролцогч Ангилал:Нью-Орлеан Хорнетс багийн тоглогч Ангилал:Индиана Пэйсерс багийн тоглогч Ангилал:Сан-Антонио Спёрс багийн тоглогч Ангилал:Америкчууд Ангилал:1980 онд төрсөн
Бөмбөлөг
Бөмбөлөг (Sphere, гре. σφαῖρα) буюу Сфер нь бөмбөрцгийн гадаргуу. Математикт бөмбөлгийг зайн тухай ойлголт өгөгдсөн огторгуйн тодорхой цэгээс ижил зайд орших элементүүдийн олонлог хэмээн тодорхойлдог. Тэрхүү цэгийг бөмбөлгийн төв гэх бөгөөд бөмбөлөг нь төвийнхөө хувьд, мөн төвийг дайрсан дурын шулуун, дурын хавтгайн хувьд тэгш хэмтэй дүрс болно. Бөмбөлгөөр хашигдсан огторгуйн хэсэг нь бөмбөрцөг юм. Ерөнхийдөө бөмбөлөг гэвэл Евклидийн огторгуй E3-д тодорхойлогдсон буюу 3-хэмжээст бөмбөлгийг ойлгоно.
Бөмбөлөгийн талбайг градусаар илэрхийлвэл (нумуудын хэмжээнүүд тогтмол бус гэдгийг тооцон) 41252.96 кв. градус гарна.
Бөмбөлөгийг дараах байдлаар мөн тодорхойлдог:
Цилиндрийн эзлэхүүн V1, түүн дотор багтаасан, хоёр суурийг нь шүргэх сферын эзлэхүүн V2, цилиндрийн нэг суурьтай давхацсан суурьтай, нөгөө суурийн төвд оройтой конусын эзлэхүүн V3 бол V1:V2:2V3=3:2:1 байна.
Ерөнхий тодорхойлолт
Метрийн огторгуй (X, d)-ийн хувьд c цэгийг бэхлэн, уг c цэгээс нэгэн ижил r > 0 зайд орших бүх цэгүүдийн олонлог -ийг c төвтэй, r радиустай бөмбөлөг гэнэ. r → 0 үед {c} хэмээх ганц элемент бүхий олонлог үүсэх тул r = 0 үеийг мөхсөн бөмбөлөг гэж авч үзэх нь бий.